14/10/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46706. Deputación da Coruña. Concellos de Santiago de Compostela e Vedra

A Deputación da Coruña - Servizo de Vías e Obras, con enderezo en Alférez Provisional, s/n, solicita de Augas de Galicia a autorización de obras nos concellos de Santiago de Compostela e Vedra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46706 As obras solicitadas consisten na “Ampliación y Mejora de la Seguridad Vial en la DP 8203 Vedra al Puente de Santa Lucía”, entre o lugar de Noenlles (Vedra) e o enlace coa estrada N-525 (Santiago de Compostela), para elo, procédese á ampliación da plataforma co obxecto de obter una calzada de 7 m e arcéns de 1 m co que a sección futura será 7/9. Nas zonas nas que non existen edificacións efectúanse modificacións no trazado co fin de eliminar curvas perigosas. A capa de firmes a empregar na ampliación estará composta por: - Triple Tratamento Superficial. - Capa de macadam de 15 cm de espesor. - Capa de zahorra artificial de 25 cm. de espesor. - Capa de solo seleccionado de 55 cm. de espesor. Ao comezo do tramo proxectouse a construción dunha nova ponte sobre o río Barranqueira (afluente do río Santa Lucía), paralelo ao existente cunha sección de 12 m de ancho que se dotará de beirarrúas para o tránsito de peóns. A estrutura componse de 2 vanos isostáticos, para conformar una lonxitude total do taboleiro de 51,80 m (medidos en perpendicular a paramento visto dos muros estribos). Ambos vanos teñen una lonxitude de 21,15 m e 29,85 m e un ancho do taboleiro de 12,00 m (medidos nos eixes de apoio das vigas). O taboleiro constitúeno catro vigas prefabricadas de formigón pretensado tipo “Doble T” de canto 1,50 m sobre a que se dispón una lousa de formigón armado de espesor variable entre 0,25 m e 0,37 m executada in-situ. As vigas posúen un intereixe constante de 3,60 m e as súas luces de cálculo son de 20,70m e 29,40 m, sendo a súa entrega de 0,40m, (Lonxitude total viga = Luz de cálculo + 2 entregas). Para o formigonado da lousa colocaranse previamente prelousas pretensadas de encofrado perdido autoportantes entre vigas non colaborantes coa lousa. O espesor da capa de aglomerado considerada no cálculo é de 0,15m. Disporánse xuntas de dilatación nos estribos. Por debaixo do arcén proxéctase a colocación das canalización para alumeado público e a rede de evacuación de pluviais nos lugares próximos ás edificacións, que se sitúan nas proximidades do cruce coa N-525. Procederase á reposición dos servizos afectados tal e como se recolle na documentación gráfica e no orzamento do presente proxecto. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos concellos de Santiago de Compostela e Vedra ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 1 de outubro de 2014 O xefe do servizo territorial Ángel Gómez Rey